फ़ीजी हिन्दी

फ़िजी हिन्दी फिजी में बोली जाने वाली प्रमुख भाषा है। यह फ़िजी की आधिकारिक भाषाओं में से एक है। यह अधिकांशतः भारतीय मूल के फ़िजी लोगों द्वारा बोली जाती है। फ़िजी हिन्दी देवनागरी लिपि और रोमन लिपि दोनों में लिखी जाती है।

यह मुख्य रूप से भोजपुरी और अवधी से व्युत्पन्न है, जिसमें अन्य भारतीय भाषाओं का भी समावेश है। इसमें फ़िजी और अंग्रेज़ी से बड़ी संख्या में शब्द उधार लिए गए हैं। फ़िजी हिन्दी में बड़ी संख्या में ऐसे अनूठे शब्द भी हैं, जो फ़िजी में रह रहे भारतीयों के नए माहौल में ढलने के लिए ज़रूरी थे। फ़िजी भारतीयों की पहली पीढी़, जिसने इस भाषा को बोलचाल के रूप में अपनाया इसे 'फ़िजी बात' कहते थे। 

कुछ प्रमुख देश जहाँ फिजी हिन्दी बोलने वाले लोग हैं-

फ़िजी हिन्दी का विकास 
आरम्भ में अंग्रेज़ों द्वारा भारत के उत्तर प्रदेश के पूर्वी जिलों तथा बिहार से श्रमिक फिजी में लाये गये थे। 

ध्यान रखने योग्य है कि भोजपुरी, जिसे लगभग 39.3% उत्तर भारतीय प्रवासी बोलते थे, को बिहारी कहा गया है; इसी तरह अवधी, जिसे लगभग 32.9% लोग बोलते थे, को पूर्वी हिन्दी कहा गया है। शीघ्र ही फिजी में एक ऐसी भाषा का जन्म हुआ जो इन सभी बोलियों की मेल थी।

भाषा का स्वरूप
 फ़ीजी हिन्दी अवधी भाषा, भोजपुरी और उत्तरप्रदेश तथा बिहार की अन्य भाषाओं पर आधारित है।
 लगभग 70% लोग यह भाषा बोलते हैं। 
 फ़ीजी की अन्य भाषाओं में सामान्य हिन्दी, उर्दू, गुजराती, तमिल, तेलुगु, पंजाबी और मल्यालम शामिल हैं।

इन्हें भी देखें 
 फ़िजी
 भारत
 हिन्दुस्तानी
 हिन्दी
 फ़िजीयाई भाषा

बाहरी कड़ियाँ 
 फिजी में हिंदी - भाषा, साहित्य एवं संस्कृति उद्भव एवं विकास; डॉ॰ विवेकानंद शर्मा
 राबर्ट के का फिजी गाइड 
 फिजी हिन्दी --> मानक हिन्दी शब्दावली
 फिजी हिंदी, सरनामी हिंदी आदि का रोचक इतिहास (प्रवासी दुनिया)

सन्दर्भ

ग्रन्थसूची 
 J. Siegel, Plantation Languages in Fiji, Australian National University, 1985
 R. F. Moag, Fiji Hindi: A basic course and reference grammar, Australian National University, 1977

हिन्दी
फ़िजी की भाषाएँ
हिन्दी की बोलियाँ
हिन्दी और इससे सम्बन्धित भाषाएँ
हिन्द-आर्य भाषाएँ